Θεσσαλονίκη, 17/01/2023

**H Lidl Ελλάς σταθερά «Κορυφαίος Εργοδότης» στην Ελλάδα**

**Η βράβευση για 7η συνεχόμενη χρονιά αποτελεί απόδειξη της συστηματικής προσπάθειας για την εξασφάλιση ενός περιβάλλοντος εργασίας με επίκεντρο τους ανθρώπους.**

Για **7η συνεχόμενη χρονιά**, η **Lidl Ελλάς** βραβεύτηκε από τον διεθνώς αναγνωρισμένο και ανεξάρτητο οργανισμό **Top Employers Institute** με τον τίτλο του Κορυφαίου Εργοδότη σε Ελλάδα και Ευρώπη, για τον προσανατολισμό και τις δράσεις της για τους πάνω από 6.700 ανθρώπους της.

Οι εταιρίες που λαμβάνουν την πιστοποίηση Top Employer επιδιώκουν να εξασφαλίζουν ένα **υποδειγματικό περιβάλλον εργασίας**. Η διαδικασία της πιστοποίησης περιλαμβάνει ανάλυση των εταιριών με βάση πρακτικές του Ανθρώπινου Δυναμικού εξετάζοντας ολιστικά θεματολογίες όπως **προσέλκυση υποψηφίων**, **προγράμματα εκπαίδευσης και ανάπτυξης**, **πολιτικές και δράσεις well-being**, **δράσεις ισότητας των φύλων** αλλά και την εξασφάλιση ενός **συμπεριληπτικού εργασιακού περιβάλλοντος απαλλαγμένου από διακρίσεις**.

Η βράβευση αυτή έρχεται ως αποτέλεσμα των δράσεων της Lidl Ελλάς. Η εταιρεία σχεδιάζει και υλοποιεί πληθώρα ενεργειών που εξασφαλίζουν ένα φιλικό και ομαδικό εργασιακό περιβάλλον συνεχούς εκπαίδευσης, ανάπτυξης και εξέλιξης, στηρίζοντας την οικογένεια και προσφέροντας ίσες ευκαιρίες σε κάθε έναν και κάθε μία από τους **πάνω από 6.700 ανθρώπους της**.

«Η 7η συνεχόμενη χρονιά, που λαμβάνουμε την πιστοποίηση ως Top Employer, έρχεται να αναδείξει τις δράσεις που υλοποιούμε τα τελευταία χρόνια. Ξεπερνάμε προκλήσεις, όπως το συνεχώς μεταβαλλόμενο περιβάλλον, και συνεχίζουμε συστηματικά και σταθερά να προσφέρουμε σε κάθε μέλος της μεγάλης ομάδας μας όλα όσα χρειάζεται, ώστε να είναι καλά. **Ένα εργασιακό περιβάλλον που βασίζεται στην έννοια του “Μαζί”**» δήλωσε η Νικολέττα Κολομπούρδα, HR Director & Member of the Board της Lidl Ελλάς.

Ακόμη προγραμματίζει νέες προσλήψεις σε καταστήματα, logistics centers και γραφεία, ενδυναμώνοντας περαιτέρω την παρουσία της στην ελληνική αγορά λιανεμπορίου µε στόχο να παραμείνει **εργοδότης επιλογής, με σταθερότητα και υπευθυνότητα.**

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**twitter.com/Lidl\_Hellas\_**](http://www.twitter.com/Lidl_Hellas_)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**